
	REPUBLIKA HRVATSKA

	KRAPINSKO – ZAGORSKA ŽUPANIJA

	GRAD PREGRADA

	GRADONAČELNIK



KLASA:  400-01/26-01/06 
URBROJ: 2140-5-02-26-4
Pregrada, 14. rujna 2026.
     GRADSKO VIJEĆE
                                               	 GRADA PREGRADE


PREDMET: Obrazloženje Prijedloga II. Izmjena i dopuna Proračuna Grada Pregrade za 2026. godinu  
                       
              
Sukladno članku 45. Zakona o proračunu („Narodne novine“ broj 144/21) izmjenama i dopunama proračuna pristupa se ukoliko se u tijeku proračunske godine pojave nove obveze ili smanje, odnosno povećaju prihodi.
Izmjene i dopune Proračuna Grada Pregrade za 2026. godinu sadrže novi plan prihoda i primitaka, rashoda i izdataka te obrazloženje.

OPĆI DIO PRORAČUNA

UKUPNI PRIHODI I PRIMICI TE RASHODI I IZDACI
Planom proračuna od 17. prosinca 2025. godine utvrđen je proračun prihoda i primitaka za 2026. godinu u visini 9.591.004,00 EUR, rashoda i izdataka u visini 9.591.004,00 EUR. 
I. izmjene i dopune Proračuna grada Pregrade donešene su 11. ožujka 2026. godine. Utvrđen je proračun prihoda i primitaka od 10.340.081,36 EUR, te rashoda i izdataka u istom iznosu. 
Analizirajući izvršenje za dosadašnje razdoblje te procjenu do kraja godine predlaže se novi plan prihoda i primitaka proračuna u visini 10.398.141,36 EUR, plan rashoda i izdataka u visini 9.932.432,80 EUR s predviđenim viškom od 465.708,56 EUR. Preneseni manjak iz 2025. godine iznosi 465.708,56 EUR te se planiranim viškom pokriva u cijelosti.

PRIHODI I PRIMICI
Povećanje ukupnog iznosa prihoda i primitaka predlaže se u iznosu 58.060,00 EUR (0,7%) što se odnosi na povećanje prihoda poslovanja.

Prihodi poslovanja
Unutar prihoda poslovanja došlo je do određenih promjena po pojedinim stavkama proračuna. Predlaže se povećanje prihoda od poreza u iznosu od 75.100,00 EUR, smanjenje prihoda od pomoći u iznosu od 75.104,00 EUR, povećanja prihoda od imoivine u iznosu od 15.500,00 EUR, prihoda od upravnih i administrativnih pristojbi u iznosu od 2.300,00 EUR, prihoda od prodaje proizvoda i roba te pruženih usluga u iznosu od 12.264,00 EUR
Na prihodnoj strani Proračuna predlažu se izmjene planiranih prihoda poslovanja, sukladno ostvarenju prihoda u dosadašnjem razdoblju te procjeni njihova ostvarenja do kraja proračunske godine.
Najveći dio smanjenja planiranih prihoda odnosi se na prihode od pomoći iz inozemstva i od subjekata unutar općeg proračuna, koji se smanjuju u skladu sa stvarno ostvarenim iznosima pomoći koje je Grad ostvario u dosadašnjem razdoblju.
Istodobno se povećavaju pojedine kategorije prihoda u skladu s njihovim dosadašnjim ostvarenjem i očekivanim prihodima do kraja proračunske godine. Povećanje prihoda od prodaje proizvoda i robe te pruženih usluga odnosi se na planirane prihode koje će ostvarivati Pučko otvoreno učilište temeljem uvođenja programa obrazovanja odraslih. Prihodi od kazni, upravnih mjera i ostalih prihoda povećavaju se temeljem naplaćenih ugovornih kazni.

[bookmark: _Hlk207708397]Primici od financijske imovine i zaduživanja 
Planirani su primici od financijske imovine i zaduživanja na ime kredita u iznosu od 1.780.000,00 EUR ne mijenja se. Sukladno izmjenama Odluke o zaduživanju predlaže se.
Planirano dugoročno zaduživanje u 2026. godini iznosit će 1.250.000,00 EUR i odnosi se na:
· Asfaltiranje cesta i ulica	  				383.000,00 EUR
· Uređenje pomoćnog igrališta NK Pregrada   	  		750.000,00 EUR
· Rekonstrukcija javne rasvjete (zamjena rasvjetnih tijela) 	117.000,00 EUR

RASHODI I IZDACI
      Sukladno povećanim prihodima i primicima predlaže se i novi raspored sredstava odnosno povećanje rashoda i izdataka za sveukupno 117.778,80 EUR (1,2 %) što se odnosi na: 
· Povećanje rashoda poslovanja u visini od 113.208,37 EUR
· Povećanje rashoda za nabavu nefinancijske imovine u iznosu od 4.570,43 EUR
      
POSEBNI DIO PRORAČUNA 

Sukladno povećanim prihodima predlaže se i novi raspored sredstava odnosno povećanje rashoda i izdataka u iznosu od 117.778,80 EUR (1,2 %).
U okviru ukupnih, najznačajnije izmjene odnose se na:
· povećanje planiranih sredstava za projekt uređenja područne škole Stipernica za potrebe smještaja djece i prenamjene u područni objekt dječjeg vrtića u iznosu od 25.000,00 EUR,
· povećanje sredstava za projekt Poboljšanje materijalnih uvjeta u Dječjem vrtiću „Naša radost“ u iznosu od 23.000,00 EUR,
· povećanje planiranih sredstava za projekt uređenjea dječjeg igrališta Kunapark, ugradnja zipline-a u iznosu od 14.000,00 EUR,
· povećenje srestava za projekt Uređenja pomočnog igrališta pri NK Pregrada za 50.000,00 EUR,
· smanjenje planiranih sredstava prema ostvarenim prihodima za projekt Rekonstrukcija nogometnog igrališta i pomoćnih prostorija u iznosu od 30.000,00 EUR,
· povećanje planiranih sredstava za novelaciju projekta razvoja širokopojasnog interneta u iznosu od 15.000,00 EUR,
· povećanje planiranih sredstva za podmirenje troškova koji se odnose na gradsku imovinu za uređenje sanitarnih čvorova na katu zgrade 20.000,00 EUR
· povećanje planiranih sredstva za održavanje i energiju za podmirenje toškova javne rasvjete u iznosu od 32.000,00 EUR,
· povećanje planiranih sredstva za provođenje projekta rekonstrukcije javne rasvjete zbog zamjene rasvjetnih tijela( halogene žarulje se zamienjuju sa LED svijetiljkama) u iznosu od 167.600,00 EUR.

Proračunski korisnici grada Pregrade
Prema Prijedlogu II. izmjena i dopuna Proračuna Grada Pregrade za 2026. godinu, financijski planovi proračunskih korisnika mijenjaju se u dijelu planiranih vlastitih i namjenskih prihoda, sukladno očekivanoj realizaciji do kraja proračunske godine. Prihodi i rashodi koji se financiraju iz nadležnog proračuna Grada Pregrade ostaju na dosadašnjoj razini.

Predlaže se Gradskom vijeću grada Pregrade da nakon razmatranja donese II. izmjene i dopune Proračuna grada Pregrade za 2026. godinu.

                                            GRADONAČELNIK 
                                      	 
                                           Goran Vukmanić, v.r.
  
Prilog:
· II. Izmjene i dopune Proračuna Grada Pregrade za 2026. godinu.
· II. Izmjene i dopune Odluke o izvršavanju Proračuna Grada Pregrade za 2026. godinu.



Preuzela: 
PREDSJEDNICA 
GRADSKOG VIJEĆA         
Davorka Filipčić

Dana __________      Potpis______________

